stanford-oval/wikipedia huggingface dataset:
คลองมหาพราหมณ์
ประวัติ

สันนิษฐานว่าคลองมหาพราหมณ์ขุดขึ้นในสมัยสมเด็จพระมหาจักรพรรดิ พ.ศ. 2091–2111 มีจุดประสงค์เพื่อเชื่อมลำน้ำเจ้าพระยาให้ไหลมุ่งสู่แม่น้ำลพบุรีเข้าเกาะเมืองอยุธยา ในพงศาวดารกล่าวถึงเรื่องราวตอนสุลต่านปัตตานี ยกทัพมาช่วยกรุงศรีอยุธยารบกับพม่าสมัยสมเด็จพระมหาจักรพรรดิ พ.ศ. 2104 เมื่อพม่าถอยทัพไป กองทัพปัตตานีและอยุธยาทะเลาะกัน สุลต่านยึดวังพระมหาจักรพรรดิ เสด็จหนีไป เกาะมหาพราหมณ์ รวบรวมคนมาไล่กองทัพปัตตานีอีกรอบหนึ่ง แสดงว่าชุมชนแถบนี้น่าจะเป็นเส้นทางยุทธศาสตร์สำคัญ ปลอดภัย และมีพรรคพวกมาก
ต่อมามีหลักฐานปรากฏอีกครั้งเกิดขึ้นในช่วงเวลาระหว่างสมัยสมเด็จพระนารายณ์ถึงสมเด็จพระเพทราชา ใน
สมัยที่มีสถานที่เก็บอากรตั้งบริเวณปากคลองมหาพราหมณ์ เรียกว่า ด่านขนอน มีฐานะระดับขนอนหลวงฝั่งตะวันตกซึ่งในปัจจุบันเป็นบริเวณที่ตั้งวัดขนอน อีกประการหนึ่งในสมัยพระนารายณ์มีบันทึกว่าได้พระบรมราชานุญาตให้ชาวฝรั่งเศสสามารถจัดตั้งมหาวิทยาลัย โบสถ์ บริเวณเกาะมหาพราหมณ์นี้ นอกจากนั้นยังปรากฏในแผนที่ในจดหมายเหตุลาลูแบร์ ระบุชื่อคลองมหาพราหมณ์ ว่า "Mapram R."
ในการกำหนดอายุใบเสมาพวกนี้เป็นกลุ่มอู่ทอง-อโยธยา พบว่าแถบคลองมหาพราหมณ์เป็นกลุ่มของพื้นที่ที่อาจจะเป็นไปได้ถึงการเกิดขึ้นก่อนของกรุงศรีอยุธยา ในปี พ.ศ. 1893 คลองบางบาลและคลองมหาพราหมณ์มีความสัมพันธ์ในฐานะเส้นทาง
คมนาคมหลักทางฝั่งตะวันตกในสมัยอยุธยาจนกระทั่งลดบทบาทลงในช่วงปี พ.ศ. 2400 เป็นต้นมา
ในปัจจุบันคลองมหาพราหมณ์มีสภาพตื้นเขินเป็นอย่างมาก เรือไม่สามารถเดินทางสัญจรได้ ประกอบกับเมื่อมีถนนคันชลประทานและประตูน้ำกั้นระหว่างคลองบางบาลและคลองมหาพราหมณ์อย่างในปัจจุบัน
กาลาก้า

| กาลาก้า |
| --- | --- |

ผู้พัฒนา: Namco
ผู้จัดจำหน่าย: Namco, Midway
เครื่องเล่น: Arcade
วางจำหน่าย: ค.ศ. 1981
แนว: Fixed shooter
รูปแบบ: 1-2 คน (ผลัดกันเล่น)
ระบบอาร์เคด: Namco Galaga
กาลาก้า (ญี่ปุ่น: ギャラガ (Gyaraga), อังกฤษ: Galaga) เป็นเกมตู้ประเภทการยิง พัฒนาและจัดจำหน่ายโดยบริษัท นัมโค (Namco) ในประเทศญี่ปุ่น และจัดจำหน่ายโดยบริษัท Midway ในทวีปอเมริกาเหนือ ในปี ค.ศ. 1981 โดยเป็นเกมภาคต่อของเกม Galaxian ที่จำหน่ายในปี ค.ศ. 1979
เกมกาลาก้าจะให้ผู้เล่นควบคุมยานอวกาศ ซึ่งจะอยู่ทางด้านล่างของหน้าจอ ในแต่ละด่านศัตรูจะค่อยๆ บินเข้ามาในหน้าจอและจัดขบวนเพื่อรอโจมตีผู้เล่น จนกระทั่งศัตรูบินเข้ามาครบแล้ว ศัตรูจะเริ่มยิงและบินลงมาหายานอวกาศของผู้เล่นในรูปแบบต่างๆ เพื่อทำลายยานอวกาศ หรือชนกับยานของผู้เล่น ผู้เล่นจะต้องทำการยิงศัตรูจนหมด เพื่อที่จะผ่านไปยังด่านถัดไป
เกมกาลาก้าจัดเป็นเกมตู้เกมหนึ่งที่ประสบความสำเร็จ ดังจะเห็นได้จากการที่เกมได้ถูกดัดแปลงเพื่อลงในเครื่องเล่นเกมรุ่นต่อมา และมีภาคต่ออีกหลายภาค เช่น Galaga Legions หรือแม้กระทั่งยังคงมีแบบดั้งเดิมบน Xbox Live Arcade
การเล่นเกม

เป้าหมายของเกมนี้คือการทำคะแนนให้ได้มากที่สุดจากการยิงทำลายศัตรูที่มีลักษณะคล้ายแมลง โดยที่ผู้เล่นจะใช้ก้านควบคุม เพื่อควบคุมยานอวกาศ (starfighter) ที่สามารถเคลื่อนที่ไปทางซ้ายและขวาทางด้านล่างของหน้าจอ ศัตรูจะบินเข้ามาเป็นกล่มและจัดขบวนอยู่ทางด้านบนของหน้าจอ แล้วจะค่อยๆ บินลงมาหาผู้เล่นและพยายามที่จะยิงกระสุน รวมถึงพยายามที่จะชนกับยานอวกาศของผู้เล่น
ในบางครั้ง Boss galaga ซึ่งเป็นศัตรูต้องยิงโจมตีสองครั้ง จะบินเข้าเพื่อพยายามที่จะยึดยานของผู้เล่นโดยใช้ลำแสงดึง (tractor beam) ซึ่งถ้าสำเร็จ ยานของผู้เล่นจะถูกนำไปใช้เป็นศัตรู โดยอยู่ติดกับ Boss galaga ที่ยึดยานของผู้เล่น
ผู้เล่นสามารถยึดยานกลับมาได้โดยทำลาย Boss galaga ขณะที่กำลังบินลงมา โดยยานที่ได้มานั้นจะกลับมาอยู่กับยานของผู้เล่น และเพิ่มความสามารถในการยิงของยานเป็น 2 เท่า แต่ทำให้ยานของเรานั้นใหญ่ด้วยเช่นกัน แต่หากทำลายขณะที่ยังอยู่ในแถวขบวนด้านบนของหน้าจอ ยานจะยังคงอยู่กับศัตรูในด่านต่อไป หรือหากผู้เล่นยิงยานที่ถูกยึดไป ก็จะทำให้ยานที่ถูกยึดไปนั้นถูกทำลายไป
เกมจะจบลงหากยานลำสุดท้ายของผู้เล่นถูกทำลายหรือถูกยึด
สถิติ

คะแนนการเล่นสูงสุดของเกมกาลาก้าแบบมาราธอน (เล่นไปไม่มีสิ้นสุด) ทำโดย Stephen Krogman ในเดือนมิถุนายน ค.ศ. 1989 โดยทำคะแนนไว้ที่ 15,999,990 คะแนน
สำหรับคะแนนสูงสุดในการเล่นแบบทัวร์นาเมนต์ (จำกัดจำนวนยานไว้ที่ 5 ลำและตั้งระดับความยากไว้ที่ความยากสูงสุด) นั้นทำโดย Andrew Laidlaw ที่คะแนน 4,525,150 คะแนนในวันที่ 1 มกราคม ค.ศ. 2011
ดูเพิ่ม

Sellers, John (2001). Arcade Fever: The Fan's Guide to the Golden Age of Video Games. Running Press. pp. 160 pages. ISBN 0-7624-0937-1.
ภาพระหว่างการเล่นเกม
จักรพรรดิเว่ย์เหวินเฉิง

จักรพรรดิเว่ย์เหวินเฉิง ((北)魏文成帝) (ค.ศ. 440–465), พระนามจีน ทั่วป๋า จฺวิ้น (拓拔濬), พระนามเซี่ยนเปย์ อูเหลย์ (烏雷) เป็นจักรพรรดิแห่งราชวงศ์เว่ย์เหนือของจีนที่นำโดยเผ่าเซียนเปย์ พระองค์เป็นจักรพรรดิเมื่อพระชนมายุได้ 12 ปี หลังจากการลอบปลงพระชนม์จักรพรรดิเว่ย์ไท่อู่พระอัยกา และทั่วป๋า ยฺหวีพระปิตุลาโดยขันทีซ่งไอ่ นักประวัติศาสตร์มักอธิบายว่าพระองค์เป็นผู้ปกครองที่พยายามให้ราษฎรได้ผ่อนปรนหลังจากนโยบายการขยายอาณาจักรของพระอัยกาของพระองค์ และพระองค์ได้ปฏิรูปกฎหมายเพื่อให้ผ่อนปรนมากขึ้น
ชอนกุนบี

ชอนกุนบี เป็นตัวละครในนิยายกำลังภายในเรื่องมังกรคู่สู้สิบทิศ เป็นหนึ่งในศิษย์สาวงามที่ฟู่ฉ่ายหลินรับเป็นศิษย์ มีศิษย์น้องร่วมสำนักอีกสองคน คือ ชอนกุนชัง และชอนกุนจาง ฝึกวิชาเก้าพิสดารถึงขั้นที่หก
ความที่นางเกลียดชังชาวฮั่น ทำให้เดินทางเข้าแดนจงหยวนเพื่อก่อความวุ่นวาย โดยพยามลอบสังหารสุยหยางตี้หลายครั้งแต่ไม่เป็นผลสำเร็จ ต้องหนีด้วยวิชาตัวเบาอันยอดเยี่ยม นางจึงเปลี่ยนแผนโดยเข้าไปในขุมทรัพย์หยางกง หยิบเอาหยกว่านสุ้ยออกมาหวังจะทำให้ชาวฮั่นเข่นฆ่ากันเองเพื่อขุมทรัพย์  นางได้เข้าไปช่วยเหลือมังกรคู่ขณะที่ทั้งสองขโมยเคล็ดวิชาอมตะออกมาจากเงื้อมมือของอวี้เหวินฮั่วจี๋  นางรู้สึกผูกพันกับทั้งคู่เป็นพิเศษ และร่วมเดินทางกับทั้งคู่ หลังจากที่ทั้งสามได้พบกับซ่งซือเต้าบุตรของดาบสวรรค์ซ่งเซวีย ชอนกุนบีได้ถ่ายทอดการเดินพลังลมปราณซึ่งเป็นเคล็ดเบื้องต้นของวิชาเก้าพิสดาร  มังกรคู่พยามเรียกนางเป็นแม่ แต่นางยังไม่ยอมรับดี  ภายหลังนางได้พาทั้งสอง หนีจากอวี้เหวินฮั่วจี๋ที่มาตามล่าเคล็ดวิชาอมตะ นางต่อสู้กับอวี้เหวินฮั่วจี๋จนได้รับบาดเจ็บถึงตาย ก่อนตายนางได้ยอมรับทั้งสองคนเป็นลูกอย่างหมดใจ พร้อมบอกที่ตั้งขุมทรัพย์หยางกงให้
ชอนกุนจาง

เป็นศิษย์คนที่สามของ ปรมาจารย์ ฟู่ฉ่ายหลิน และเป็นศิษย์น้องของ ชอนกุนบีและชอนกุนซัง นางฝึกวิชาเก้าพิสดารถึงขั้นที่แปด ทางด้านฝีมือนับว่านางเก่งที่สุดในบรรดาศิษย์ทั้งสามคน นางออกเดินทางสู่แดนจงหยวน หลังจากชอนกุนซังได้รับการรักษาเฒ่าจำศีลและเล่าเรื่องทั้งหมดให้ฟัง
จักรพรรดิเหลียงจิง

จักรพรรดิเหลียงจิง (อักษรโรมัน: Emperor Jing of Liang จีน: 梁敬帝; 543 – 5 พฤษภาคม ค.ศ. 558) มีพระนามเดิมว่า เซียว ฟางซื่อ (อักษรโรมัน: Xiao Fangzhi จีน: 蕭方智) ชื่อรัชศกว่า ฮุ่ยเซียง (อักษรโรมัน: Huixiang จีน: 慧相) พระนามลำลอองว่า ฟาเสิน (อักษรโรมัน: Fazhen จีน: 法真) เป็นจักรพรรดิแห่งจีนในราชวงศ์เหลียง ในฐานะพระโอรสเพียงพระองค์เดียวของ จักรพรรดิเหลียงหยวน เฉิน ปาเสิน สถาปนาให้พระองค์เป็นจักรพรรดิขึ้นเสวยราชย์ในปี ค.ศ. 555 แต่ในปี ค.ศ. 557 แม่ทัพเฉินได้บังคับให้พระองค์สละบัลลังก์และก่อตั้ง ราชวงศ์เฉิน ใน ค.ศ. 558 พระองค์ก็ภูกแม่ทัพเฉินปลงพระชนม์
ชองระอา

ชองระอา เป็นชื่อของพรรณไม้ อาจหมายถึง
ไม้เถาชนิด Strychnos thorelii Pierre ในวงศ์ Strychnaceae ดอกสีขาวนวล ผลกลม ใช้ทำยาได้
ไม้เถาชนิด Securidaca inappendiculata Hassk. ในวงศ์ Polygalaceae ดอกสีเหลือง ผลมีปีก
เสลดพังพอน Barleria lupulina
คลองยี่สิบสาม

คลองยี่สิบสาม
อยู่ในเขตพื้นที่ชลประทานรังสิตใต้ เป็นคลองที่ใช้ประโยชน์ในการระบายน้ำและชลประทานในพื้นที่อำเภอองครักษ์และพื้นที่ใกล้เคียง เป็นคลองขุดในแนวทิศตะวันตก-ตะวันออก ขนานกับคลองยี่สิบสองทางใต้ และคลองยี่สิบสี่ทางเหนือ  เริ่มต้นจากคลองสิบหก ไปสิ้นสุดที่แม่น้ำนครนายก เขตอำเภอองครักษ์ จังหวัดนครนายก
สถานที่สำคัญริมคลอง

วัดอารีราษฎร์
แหล่งข้อมูลอื่น

โครงการคลองสำคัญๆในลุ่มน้ำเจ้าพระยา เก็บถาวร 2016-03-04 ที่ เวย์แบ็กแมชชีน
ชอนกุนชัง

ชอนกุนชัง เป็นตัวละครในนิยายกำลังภายในเรื่องมังกรคู่สู้สิบทิศ เป็นศิษย์สาวคนที่สองของอาจารย์กระบี่หมากล้อมชอนแชอิม หน้าตาและรูปร่างอากัปกิริยาของนางคล้ายกับชอนกุนบีเป็นอย่างมาก  ต่างกันแค่ นางเด็กกว่าชอนกุนบี และไม่มีไฝที่มุมปาก
ชินกุนชังสำเร็จวิชาเก้าพิสดารถึงขึ้นที่เจ็ด เหนือกว่าชอนกุนบี ในตอนแรกนางมาตามฆ่าโค่วจง กับ ฉีจื่อหลิง เพราะคิดว่าทั้งสองคนฆ่าศิษย์พี่ของนาง ต่อมานางถูกสำนักทศเย็นจับตัวไป นางได้ใช้วิชาเต่าจำศีลเพื่อป้องกันมิให้อีกฝ่ายทารุณ มังกรคู่และปาฟงหันได้ตามไปช่วยนางออกมาจากเรือของสำนักทศเย็นได้ในที่สุด  ต่อมา ซ่งซือเต้าบุตรชายของ ดาบสวรรค์ ได้พบนางเข้ากลับรู้สึกผูกพันกับนางด้วยความที่เขารักชอนกุนบี ซึ่งดูเหมือนนางมาก ซ่งซือเต้าได้อาสาพาชอนกุนชังกลับเกาหลี เพื่อให้ชอนแชอิมรักษาอาการเต่าจำศีลให้
การขนส่งในประเทศเกาหลีเหนือ

บทความนี้กล่าวถึง การขนส่งรูปแบบต่าง ๆ ในสาธารณรัฐประชาธิปไตยประชาชนเกาหลี
ระบบถนน

ถึงแม้ว่าเกาหลีเหนือจะมีถนนทุกแห่งทั่วประเทศ แต่เนื่องจากเป็นคอมมิวนิสต์ ดังนั้นถนนส่วนใหญ่จึงไม่ลาดยาง มักจะขรุขระ ทำให้มีการปรับปรุงทางบ่อยครั้ง เนื่องจากไม่มีงบประมาณพอ ในปัจจุบัน ถนนทั่วประเทศมีระยะทางประมาณ 31,200 กิโลเมตร (ข้อมูลปี ค.ศ. 1999)
ทางหลวงแผ่นดินนอกกรุงเปียงยาง
การทำถนนใหม่ในเกาหลีเหนือ
ถนนเส้นหลักในกรุง เปียงยาง
ถนนในเมือง แกซอง
ระบบขนส่งสาธารณะ

บทความหลัก: รถรางเปียงยาง และ ทรอลเลย์บัสในเปียงยาง
ในเปียงยาง มีระบบขนส่งสาธารณะหลายระบบ มีทั้งรถแท็กซี่ รถรางและรถทรอลเลย์บัสประจำทางที่เป็นของชาติตนเอง
รถรางเปียงยาง ค.ศ. 2009
รถทรอลเลย์บัส ที่สถานีรถไฟเปียงยาง
รถรางหน้าพระราชวังอนุสรณ์คิม อิลซอง
รถทรอลเลย์บัสในเปียงยาง
รถแท็กซี่
ระบบราง

บทความหลัก: การรถไฟเกาหลีเหนือ
ดูเพิ่ม: สะพานมิตรภาพจีน–เกาหลีเหนือ และ รถไฟฟ้าใต้ดินเปียงยาง
ในเกาหลีเหนือ ได้มีการตั้งกรมระบบรางขึ้นมา แบ่งเป็น รถไฟทางไกล รถไฟใต้ดิน เป็นต้น
ระบบขนส่งทางน้ำ

นัมโพ
นัมโพ
แม่น้ำแทดง ในเปียงยาง
แม่น้ำยาลู ในชินอึยจู
ในเกาหลีเหนือ มีแม่น้ำที่สำคัญหลายแห่ง เช่น แม่น้ำแทดง ซึ่งเป็นส่วนทำให้เกิดเมืองท่ามากมายในเกาหลีเหนือ
ระบบขนส่งทางน้ำ > การเดินเรือ

| แบ่งตามประเภท |  |
| --- | --- |
ทั้งหมด: 167
เรือขนาดใหญ่: 11
สินค้า: 121
เรือขนสินค้า: 1
เรือบรรทุกสารเคมี: 4
เรือคอนเทนเนอร์: 3
สายเดินเรือสินค้า: 3
เรือบรรทุกน้ำมันปิโตรเลียม: 19
ใบเรือ: 4
ระบบเปิด/ปิด: 1
ทางอากาศ

ท่าอากาศยานนานาชาติเปียงยางซูนัน
แอร์โครยอ
เครื่องบินที่ ท่าอากาศยานนานาชาติซูนัน
ดูเพิ่ม: แอร์โครยอ และ ท่าอากาศยานนานาชาติเปียงยางซูนัน
สายการบินเพียงหนึ่งเดียวของเกาหลีเหนือ คือ แอร์โครยอ และมีสายการบินอื่นมาลงที่เกาหลีเหนือ ได้แก่ แอร์ไชนา บินระหว่าง ปักกิ่ง - เปียงยาง
ในประเทศ ฮัมฮุง, แฮจู, ฮังนัม, แกซอง, คังกาย, คิลจู, นาจิน, นัมโพ, ชินอึยจู, ซัมจิยอน, วันซาน, ซองจิน และ ชองจิน
นอกประเทศ ปักกิ่ง-แคพิทอล, ต้าเหลียน, เฉิ่นหยาง, เซี่ยงไฮ้-ผู่ตง, กรุงเทพมหานคร-สุวรรณภูมิ, กัวลาลัมเปอร์, สิงคโปร์, มอสโก, คาบารอฟค์, วลาดีวอสตอค และ คูเวต ซิตี
ดูเพิ่ม

ประเทศเกาหลีเหนือ
การขนส่งในประเทศเกาหลีใต้
แหล่งข้อมูลอื่น

| ด ค กเศรษฐกิจเกาหลีเหนือ |
| --- | --- |
ทั่วไป: อุตสาหกรรมยานยนต์ (Sungri Motor Plant • Pyeonghwa Motors) • ธนาคารกลาง • ปรัชญาจูเช่ • ภูมิภาคอุตสาหกรรมแกซอง • วอน • พลังงานนิวเคลียร์ • เขตเศรษฐกิจพิเศษราซอน • เรียงบอง • ซิลิแบงก์ • ซอนกึน • การสื่อสาร • การท่องเที่ยว • การคมนาคม
รายชื่อ:  บริษัท •  โรงไฟฟ้า
| ด ค กการขนส่งในเอเชีย |
| --- | --- |
รัฐเอกราช:  กัมพูชา  กาตาร์  เกาหลีใต้  เกาหลีเหนือ  คาซัคสถาน  คีร์กีซสถาน  คูเวต  ญี่ปุ่น  จอร์เจีย  จอร์แดน  จีน  ซาอุดิอาระเบีย  ซีเรีย  ไซปรัส  ติมอร์-เลสเต  ตุรกี  เติร์กเมนิสถาน  ทาจิกิสถาน  ไทย  เนปาล  บรูไนดารุสซาลาม  บังกลาเทศ  บาห์เรน  ปากีสถาน  พม่า  ฟิลิปปินส์  ภูฏาน  มองโกเลีย  มัลดีฟส์  มาเลเซีย  เยเมน  รัสเซีย  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาร์มีเนีย  อาเซอร์ไบจาน  อินโดนีเซีย  อินเดีย  อิรัก  อิสราเอล  อิหร่าน  อียิปต์  อุซเบกิสถาน  โอมาน 
รัฐที่ได้รับการรับรองอย่างไม่สมบูรณ์:  เซาท์ออสซีเชีย  ไซปรัสเหนือ  ไต้หวัน  ปาเลสไตน์  อับคาเซีย 
เขตบริหารพิเศษ และเขตสังกัด:  เกาะคริสต์มาส  บริติชอินเดียนโอเชียนเทร์ริทอรี  มาเก๊า  หมู่เกาะโคโคส (คีลิง)  ฮ่องกง 
Main roads of North Korea
ชองนานจอง

| ชองนานจอง |
| --- | --- |
ป้ายหลุมฝังศพของ ช็อง นาน-จ็อง ที่ จังหวัดคย็องกี
เสียชีวิต: 13 พฤศจิกายน พ.ศ. 2108
ชอง นานจอง (정난정,?-พ.ศ. 2108) เป็นอนุภรรยาคนโปรดของ ยุน ว็อน-ฮย็อง พระอนุชาของ พระนางมุนจ็อง
ชองนานจอง เกิดเมื่อใดไม่มีหลักฐานแน่ชัดแต่ในพระราชพงศาวดารของโชซอนได้บันทึกถึงผู้หญิงคนนี้ไว้ว่าเป็นธิดาของ องค์ชายปานึง พระเจ้าอาของ พระเจ้าชุงจง ทำให้นางมีศักดิ์เป็นเชื้อพระวงศ์คนหนึ่งแต่เนื่องจากการลี้ภัยทางการเมืองขององค์ชายปานึงทำให้นางต้องกลายเป็นลูกบุญธรรมของใต้เท้า ชองยุนคยอม แม่ทัพเมืองหลวงในต้นรัชกาลพระเจ้าจุงจง
อุปนิสัยของนางเป็นผู้หญิงที่ทะเยอทะยานทำให้ในที่สุดนางก็ได้เป็นอนุภรรยาของ ยุน ว็อน-ฮย็อง พระอนุชาของพระมเหสีมุนจองและเหตุการณ์สำคัญในรัชกาลพระเจ้าจุงจงหลายครั้งมักจะมีนานจองมาเกี่ยวข้อง
นานจอง ถึงแก่อสัญกรรมเมื่อปี ค.ศ. 1565
คลองยี่สิบสอง

คลองยี่สิบสอง
อยู่ในเขตพื้นที่ชลประทานรังสิตใต้ เป็นคลองที่ใช้ประโยชน์ในการระบายน้ำและชลประทานในพื้นที่อำเภอองครักษ์และพื้นที่ใกล้เคียง เป็นคลองขุดในแนวทิศตะวันตก-ตะวันออก ขนานกับคลองหกวาสายล่างทางใต้ และคลองยี่สิบสามทางเหนือ  เริ่มต้นจากคลองสิบหก ไปสิ้นสุดที่แม่น้ำนครนายก เขตอำเภอองครักษ์ จังหวัดนครนายก
สถานที่สำคัญริมคลอง

วัดราษฎร์ประดิษฐ์
มัสยิดสอาดะตุ๊ดอะรอยนี่ (มัสยิดหลุมบัว)
แหล่งข้อมูลอื่น

โครงการคลองสำคัญๆในลุ่มน้ำเจ้าพระยา เก็บถาวร 2016-03-04 ที่ เวย์แบ็กแมชชีน
จุลจิตรกรรม

จุลจิตรกรรม อาจจะหมายถึง
จุลจิตรกรรมภาพเหมือน (Portrait miniatures)
จุลจิตรกรรมหนังสือวิจิตร (Miniature illuminated manuscripts)
จุลรูป (Miniature figure)
จุลศิลป์ (Miniature art)
จิตรกรรมตู้ (Cabinet painting) - จิตรกรรมขนาดเล็กที่มักจะไม่กว้างและยาวเกินกว่าสองฟุตแต่มักจะเล็กกว่านั้น
ค่าเฉลี่ย

ในภาษาพูด ค่าเฉลี่ย คือตัวเลขหนึ่งตัวที่เป็นตัวแทนของรายการตัวเลขที่ไม่ว่าง ความหมายของค่าเฉลี่ยที่ต่างกันจะใช้ในบริบทที่ต่างกัน โดยส่วนมาก "ค่าเฉลี่ย" จะหมายถึงมัชฌิมเลขคณิต คือผลรวมของตัวเลขหารด้วยจำนวนตัวเลขที่นำมาเฉลี่ย ในสถิติศาสตร์ มัชฌิม มัธยฐาน และ ฐานนิยม ต่างเป็นการวัดแนวโน้มสู่ส่วนกลาง และหหการใช้ในภาษาพูดอันใดในนี้อาจเรียกว่า ค่าเฉลี่ย
สมบัติทั่วไป

ถ้าตัวเลขทุกตัวเป็นเลขเดียวกัน แล้วค่าเฉลี่ยที่ได้จะเท่ากับตัวเลขนั้น สมบัตินี้มีอยู่ในค่าเฉลี่ยหลายชนิด
ชนิด > มัชฌิมพีทาโกรัส

บทความหลัก: มัชฌิมพีทาโกรัส
มัชฌิมเลขคณิต มัชฌิมเรขาคณิต และมัชฌิมฮาร์มอนิก เรียกรวมกันว่า มัชฌิมพีทาโกรัส
ชนิด > มัชฌิมพีทาโกรัส > มัชฌิมเลขคณิต

บทความหลัก: มัชฌิมเลขคณิต
ค่าเฉลี่ยที่ใช้กันทั่วไปคือมัชฌิมเลขคณิต ถ้ามีตัวเลข n ตัว และตัวเลขแต่ละตัวกำหนดให้เป็น ai (ที่ i = 1,2, ..., n) แล้วมัชฌิมเลขคณิตคือผลรวมของ ai หารด้วย n หรือ
{AM}={\frac {1}{n}}\sum _{i=1}^{n}a_{i}={\frac {a_{1}+a_{2}+\cdots +a_{n}}{n}}
มัชฌิมเลขคณิต หรือเรียกสั้นๆ ว่ามัชฌิม ของสองตัวเลข เช่น 2 และ 8 สามารถหาได้จากการหาค่าของ A ที่ 2 + 8 = A + A จะได้ A = (2 + 8)/2 = 5 สลับลำดับจาก 2 และ 8 เป็น 8 และ 2 จะไม่เปลี่ยนผลลัพท์ของค่า A มัชฌิม 5 จะไม่น้อยกว่าค่าน้อยสุด 2 และไม่มากกว่าค่าสูงสุด 8 ถ้าเราเพิ่มจำนวนในรายการเป็น 2, 8 และ 11 มัชฌิมเลขคณิตจะหาได้จากการแก้สมการหาค่า A ในสมการ 2 + 8 + 11 = A + A + A จะได้ A = (2 + 8 + 11)/3 = 7
ชนิด > มัชฌิมพีทาโกรัส > มัชฌิมเรขาคณิต

มัชฌิมเรขาคณิตของจำนวนบวก n ตัวหาได้จากการคูณตัวเลขทุกตัว แล้วถอดรากที่ n ในเชิงพีชคณิต มัชฌิมเรขาคณิตของ a1, a2, ..., an จะนิยามได้ว่า
{GM}={\sqrt[{n}]{\prod _{i=1}^{n}a_{i}}}={\sqrt[{n}]{a_{1}a_{2}\cdots a_{n}}}
มัชฌิมเรขาคณิตอาจคิดได้เป็นแอนติลอการิทึมของมัชฌิมเลขคณิตของลอการิทึมของตัวเลข
ตัวอย่าง: มัชฌิมเรขาคณิตของ 2 และ 8 คือ  {GM}={\sqrt {2\cdot 8}}=4
ชนิด > มัชฌิมพีทาโกรัส > มัชฌิมฮาร์มอนิก

มัชฌิมฮาร์มอนิกของรายการตัวเลขที่ไม่ว่าง a1, a2, ..., an ที่ไม่ใช่ 0 ถูกนิยามว่า ส่วนกลับของมัชฌิมเลขคณิตของส่วนกลับของ ai :
่ {HM}={\frac {1}{{\dfrac {1}{n}}\displaystyle \sum \limits _{i=1}^{n}{\frac {1}{a_{i}}}}}={\frac {n}{{\frac {1}{a_{1}}}+{\frac {1}{a_{2}}}+\cdots +{\frac {1}{a_{n}}}}}
ตัวอย่างหนึ่งที่่มัชฌิมฮาร์มอนิกมีประโยชน์คือ เมื่อหาความเร็วของการขับรถที่มีระยะทางคงที่ เช่น ถ้าความเร็วจาก A ไป B คือ 60 km/h และความเร็วจาก B ไป A คือ 40 km/h แล้วความเร็วมัชฌิมฮาร์มอนิกคือ
{\frac {2}{{\frac {1}{60}}+{\frac {1}{40}}}}=48
จักรพรรดิคิมเม

จักรพรรดิคิมเม (ญี่ปุ่น: 欽明天皇; โรมาจิ: Kinmei-tennō; ค.ศ. 509–571) เป็นจักรพรรดิญี่ปุ่นองค์ที่ 29ตามลำดับการสืบทอด กล่าวกันว่ารัชสมัยของพระองค์อยู่ในช่วง ค.ศ. 539 ถึง 571 นักประวัติศาสตร์บางคนถือว่าคิมเมเป็นจักรพรรดิญี่ปุ่นองค์แรกที่ที่ได้รับการยืนยันทางประวัติศาสตร์ที่ตรวจสอบได้
ข้อมูล

Aston, William George. (1896). Nihongi: Chronicles of Japan from the Earliest Times to A.D. 697. London: Kegan Paul, Trench, Trubner.  OCLC 448337491
Brown, Delmer M. and Ichirō Ishida, eds. (1979). Gukanshō: The Future and the Past. Berkeley: University of California Press. ISBN 978-0-520-03460-0;  OCLC 251325323
Ponsonby-Fane, Richard Arthur Brabazon. (1959). The Imperial House of Japan. Kyoto: Ponsonby Memorial Society. OCLC 194887
Titsingh, Isaac. (1834). Nihon Ōdai Ichiran; ou, Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland.  OCLC 5850691
Varley, H. Paul. (1980). Jinnō Shōtōki: A Chronicle of Gods and Sovereigns. New York: Columbia University Press. ISBN 978-0-231-04940-5;  OCLC 59145842
จุลจอมเกล้า

จุลจอมเกล้า สามารถหมายถึง
พระบาทสมเด็จพระปรมินทรมหาจุฬาลงกรณ์ฯ พระจุลจอมเกล้าเจ้าอยู่หัว
เครื่องราชอิสริยาภรณ์จุลจอมเกล้า
โรงเรียนนายร้อยพระจุลจอมเกล้า สถานศึกษาสำหรับนายทหารสัญญาบัตรของกองทัพบกไทย
ป้อมพระจุลจอมเกล้า จังหวัดสมุทรปราการ
สะพานพระจุลจอมเกล้า จังหวัดสุราษฎร์ธานี
จุล ปัตถพงษ์

| จุล ปัตถพงษ์ |
| --- | --- |
เกิด: พ.ศ. 2470
ชื่น ปัตตพงศ์ เกิดเมื่อ พ.ศ. 2470 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2499 ที่ เมลเบิร์น ในรุ่นไลท์เวลเตอร์เวท รอบแรก แพ้ อันโตนีโอ มาร์ซียา จากอาร์เจนตินา ตกรอบแรก เมื่อ 24 พฤศจิกายน พ.ศ. 2499
จักรพรรดิคาเมยามะ

| จักรพรรดิคาเมยามะ |
| --- | --- |

จักรพรรดิแห่งญี่ปุ่น องค์ที่ 90
ครองราชย์   9 มกราคม พ.ศ. 1803 - 6 มีนาคม พ.ศ. 1817
พิธีขึ้น: 10 กุมภาพันธ์ พ.ศ. 1803
ไดโจไซ: 29 ธันวาคม พ.ศ. 1803
รัชศก: โชเง็ง   บุนโอ   โคโช   บุนเอ
ก่อนหน้า: จักรพรรดิโกะ-ฟุกะกุซะ
ถัดไป: จักรพรรดิโกะ-อุดะ

พระราชสมภพ: 9 กรกฎาคม พ.ศ. 1792
สวรรคต: 4 ตุลาคม พ.ศ. 1848
ฝังพระบรมศพ: 6 ตุลาคม พ.ศ. 1848
สุสานหลวง: สุสานหลวงคะเมะยะมะ
พิธีฉลองการเจริญวัย: 21 กุมภาพันธ์ พ.ศ. 1802
พระราชบิดา: จักรพรรดิโกะ-ซะงะ
พระราชมารดา: ฟุจิวะระ โนะ คิสึชิ
จักรพรรดินี (โคโง): ฟุจิวะระ โนะ ซะเนะโกะ   ฟุจิวะระ โนะ คิชิ
พระราชโอรส-ธิดา: จักรพรรดิโกะ-อุดะ
อนุสาวรีย์ของจักรพรรดิคะเมะยะมะที่จังหวัดฟุกุโอะกะ
จักรพรรดิคาเมยามะ (ญี่ปุ่น: 亀山天皇; โรมาจิ: Kameyama-tennō) จักรพรรดิญี่ปุ่นองค์ที่ 90 อันเนื่องมาจากการสืบราชสันตติวงศ์ตามโบราณราชประเพณีครองราชย์ในช่วงปี 1803-1817
ต่อมาพระนามของพระองค์ได้ถูกนำไปใช้เป็นพระนามของ จักรพรรดิโกะ-คะเมะยะมะ จักรพรรดิองค์ที่ 99 ที่ปกครองในช่วง คริสต์ศตวรรษที่ 14
พระราชวงศ์

ก่อนที่จักรพรรดิจะขึ้นครองราชบัลลังก์ดอกเบญจมาศมีพระนามเดิมว่า เจ้าชายสึเนะฮิโตะ (恒仁親王) เป็นพระราชโอรสองค์ที่ 7 ใน จักรพรรดิโกะ-ซะงะ โดยมีพระเชษฐาร่วมพระราชมารดาเดียวกันคือ จักรพรรดิโกะ-ฟุกะกุซะ
โคโง : ฟุจิวะระ โนะ ซะเนะโกะ
พระราชโอรสองค์ที่ 2 : เจ้าชายโยะฮิโตะ (จักรพรรดิโกะ-อุดะ)
ชูงู : ฟุจิวะระ โนะ คิชิ
′
| ก่อนหน้า |  | จักรพรรดิคาเมยามะ |  | ถัดไป |
| --- | --- | --- | --- | --- |
| จักรพรรดิโกะ-ฟุกะกุซะ |  |   จักรพรรดิญี่ปุ่น  (1803-1817) |  | จักรพรรดิโกะ-อุดะ |
คลองยี่สิบสี่

คลองยี่สิบสี่
เป็นคลองขุดในแนวทิศตะวันตก-ตะวันออก ขนานกับคลองยี่สิบสามทางใต้ และคลองยี่สิบห้าทางเหนือ  เริ่มต้นจากคลองสิบหก ไปสิ้นสุดที่คลองส่งน้ำใกล้ๆ กับแม่น้ำนครนายก ในอำเภอองครักษ์ จังหวัดนครนายก คลองยี่สิบสี่อยู่ในเขตพื้นที่ชลประทานรังสิตใต้ ใช้เพื่อการระบายน้ำและชลประทาน
สถานที่สำคัญริมคลอง

วัดคลองยี่สิบสี่
มัสยิดอาซาซุ้นอิสลาม
แหล่งข้อมูลอื่น

โครงการคลองสำคัญๆในลุ่มน้ำเจ้าพระยา เก็บถาวร 2016-03-04 ที่ เวย์แบ็กแมชชีน
ชูงู

ชูงู (ญี่ปุ่น: 中宮; โรมาจิ: Chūgū) พระอิสริยยศในอดีตสำหรับจักรพรรดินีแห่งญี่ปุ่นซึ่งปรากฏครั้งแรกอย่างเป็นทางการในรัชสมัย จักรพรรดิอิจิโจ เมื่อ พ.ศ. 1542 โดยตำแหน่งนี้เทียบเท่ากับตำแหน่ง โคโง หรือตำแหน่งจักรพรรดินีซึ่งมีอยู่ก่อนแล้วทำให้หลังจากนั้นจึงมีตำแหน่งจักรพรรดินีพร้อมกันถึง 2 ตำแหน่งคือ โคโง (皇后) หรือจักรพรรดินีลำดับที่ 1 และ ชูงู หรือจักรพรรดินีลำดับที่ 2 แต่ในปัจจุบันตำแหน่งชูงูถูกยกเลิกไปแล้วทำให้เหลือเพียงตำแหน่งโคโงเพียงตำแหน่งเดียว
ชูจา ชาห์ ดูรานี

พระมหากษัตริย์อัฟกานิสถาน
พัดชาห์ สุลต่าน ชูจา ชาห์ ดูรานี (ปาทาน/ดารี: شاه شجاع درانی ; พฤศจิกายน ค.ศ. 1785 – 5 เมษายน ค.ศ. 1842) ทรงเป็นพระมหากษัตริย์อัฟกานิสถานในราชวงศ์ดูรานีแห่งจักรวรรดิดูรานี ครองราชย์ครั้งที่ 1 เมื่อ 13 กรกฎาคม ค.ศ. 1803 – 3 พฤษภาคม ค.ศ. 1809 (3 ปี) และครองราชย์ครั้งที่ 2 เมื่อ 7 กรกฎาคม ค.ศ. 1839 – 5 เมษายน ค.ศ. 1842 (3 ปี) (พิพาทกับพระเจ้าดอส โมฮัมหมัด ข่าน 2 สิงหาคม ค.ศ. 1839 – 5 เมษายน ค.ศ. 1842)
จักรพรรดินีพลิกบัลลังก์

| จักรพรรดินีพลิกบัลลังก์ |
| --- | --- |
เป็นที่รู้จักกันในชื่อ: An Empress' Dignity

ฮันกึล: 황후의 품격
ฮันจา: 皇后의 品格
 
ประเภท: สืบสวนสอบสวน ระทึกขวัญ Action โรแมนซ์ คอมเมดี้
สร้างโดย: พัก ย็อง-ซู (SBS Drama Operations Team)
เขียนโดย: คิม ซุน-อ๊ก
กำกับโดย: จู ดง-มิน
แสดงนำ: จัง นารา ชเว จิน-ฮย็อก ชิน ซ็อง-รก Lee Elijah Shin Eun-kyung
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 52 
การผลิต
ผู้อำนวยการผลิต: คิม ย็อง-มิน
ผู้อำนวยการสร้าง: อี ฮี-ซู
สถานที่ถ่ายทำ: ประเทศเกาหลีใต้
ความยาวตอน: 35 minutes
บริษัทผู้ผลิต: SM Life Design Group
ออกอากาศ
เครือข่าย: เอสบีเอสทีวี
ออกอากาศ: 21 พฤศจิกายน ค.ศ. 2018 (2018-11-21) – 21 กุมภาพันธ์ ค.ศ. 2019 (2019-02-21)
จักรพรรดินีพลิกบัลลังก์ (เกาหลี: 황후의 품격; ฮันจา: 皇后의 品格) เป็นละครโทรทัศน์ของเกาหลีใต้ปี ค.ศ. 2018-2019 นำแสดงโดย จัง นารา, ชเว จิน-ฮย็อก, ชิน ซอง-รอก, อี เอลียาห์ และ ชิน อึน-คย็อง ออกอากาศทาง เอสบีเอส ทุกวันพุธและพฤหัสบดี ช่วงเวลา 22:00 น. ตามเวลามาตรฐานเกาหลี ตั้งแต่วันที่ 21 พฤศจิกายน ค.ศ. 2018 ถึง 21 กุมภาพันธ์ ค.ศ. 2019 จำนวน 52 ตอน
เดิมซีรีส์เรื่องนี้มีกำหนด 48 ตอน แต่ จักรพรรดินีพลิกบัลลังก์ ถูกขยายไปถึง 52 ตอนเนื่องจากความนิยมของซีรีส์เรื่องนี้ ซีรีส์เรื่องนี้ได้รับเรตติ้งผู้ชมสูงและบทวิจารณ์ในเชิงบวกสำหรับพล็อตเรื่องที่รวดเร็วและคาดเดาไม่ได้ ในตอนที่ 24 เมื่อวันที่ 27 ธันวาคม ค.ศ. 2018 จักรพรรดินีพลิกบัลลังก์ ได้รับการจัดอันดับเรตติ้งทั่วประเทศที่ 17.9 % ทำให้เป็นมินิซีรีส์วันธรรมดาที่มีเรตติ้งสูงสุดสำหรับโทรทัศน์ภาคพื้นดินของเกาหลีในปี ค.ศ. 2018 ซึ่งแซงหน้าสถิติของซีรีส์เรื่อง Return
เรื่องย่อ

จักรพรรดินีพลิกบัลลังก์ สมมติให้อยู่ในจักรวาลคู่ขนานซึ่งเกาหลีเป็น ราชาธิปไตยภายใต้รัฐธรรมนูญ ในปี ค.ศ. 2018 โอ ซันนี่ เป็นนักแสดงละครเพลงที่สดใสและร่าเริงเธอได้แต่งงานกับจักรพรรดิแห่งจักรวรรดิเกาหลี ต่อมาเธอเข้าไปพัวพันกับการต่อสู้แย่งชิงอำนาจในวัง และการฆาตกรรมลึกลับที่ก่อให้เกิดภัยคุกคามต่อสถาบันพระมหากษัตริย์เสียเอง ในขณะที่ค้นหาความรักและความสุขที่แท้จริง เธอร่วมมือกับ นา วัง-ชิก ซึ่งทำงานเป็นผู้คุ้มกันของราชวงศ์เพื่อเปิดเผยอาชญากรรมของราชวงศ์ นา วัง-ชิก เริ่มทำงานในวังเพื่อล้างแค้นผู้ที่มีส่วนต่อการตายของแม่ของเขา
ชอง

ชอง เอกสารเก่าเรียก จอง เป็นเป็นกลุ่มชาติพันธุ์ที่ในตระกูลภาษาออสโตร-เอเชียติก มีภาษาพูดของตนเองเรียกว่าภาษาชอง แต่ไม่มีภาษาเขียน  นับถือศาสนาพุทธ มีวัฒนธรรมประเพณีเป็นเอกลักษณ์ของชนเผ่า ซึ่งอาจมีมาแต่ก่อนสมัยสุโขทัยสืบทอดมาจนถึงปัจจุบัน เช่น การใช้ต้นคลุ้ม มาจักสานสมุก ชนาง เสวียน มีประเพณีผีโรง ผีหิ้ง ทำมาหากินด้วยการหาของป่า ล่าสัตว์ ทำไร่ ทำนา และปลูกต้นกระวาน ซึ่งชาวอินเดียและอาหรับชอบมาก
ชาวชองอยู่กันมากแถบเชิงเขารอยต่อกับกัมพูชา เช่นที่บริเวณเขาสอยดาวเหนือ บ้านคลองพลู บ้านกะทิง บ้านตะเคียนทอง บ้านคลองพลู บ้านคลองน้ำเป็น ใกล้น้ำตกกะทิง บ้านทุ่งสะพาน อำเภอเขาคิชฌกูฏ บ้านวังแซ้ม บ้านปึก อำเภอมะขาม จังหวัดจันทบุรี รวมไปถึงชาวชองที่บ้านคลองแสง บ้านด่านชุมพล และบ้านปะเดา อำเภอบ่อไร่ จังหวัดตราดด้วย บ้านทุ่งนา อำเภอศรีสวัสดิ์ จังหวัดกาญจนบุรี มีจำนวนทั้งหมดประมาณ 6,000 คน ปัจจุบันชาวชองนี้ได้ปรับตัวเข้ากับวัฒนธรรมใหม่เหมือนกับคนทั่วไป ส่วนชาวชองที่อาศัยอยู่ในเขตจังหวัดฉะเชิงเทรา จะถูกเรียกว่า ชาวไทยซอง เพราะออกเสียง ช.ช้าง ไม่ถนัด และมีภาษาใกล้เคียงกับภาษาชองคือภาษาป่า ซึ่งภาษาป่าของชาวชองในจังหวัดฉะเชิงเทราเมื่อทำการเปรียบเทียบกับภาษาชองในอำเภอเขาคิชฌกูฏ จังหวัดจันทบุรี พบว่าเป็นภาษาเดียวกัน คือ ภาษาชอง และพบว่ามีการพูดภาษาชองในจังหวัดพระตะบอง (เรียกตัวเองว่า คนซำเร ซึ่งแปลว่า คนปอร์) และจังหวัดโพธิสัตว์ (เรียกตัวเองว่า คนปอร์) ของประเทศกัมพูชา ซึ่งเรียกชื่อภาษาต่างกันว่า ภาษาปอร์ มีความคล้ายคลึงกับภาษาชองในอำเภอเขาคิชฌกูฏ จังหวัดจันทบุรี เพียงแต่น้ำเสียงที่ออกเสียงแตกต่างกันเล็กน้อย จึงสรุปได้ว่า คนชอง คนซำเร หรือคนปอร์ เป็นกลุ่มชาติพันธุ์เดียวกัน
ดูเพิ่ม

ภาษาชอง ภาษาที่ชาวชองใช้สื่อสารกัน
จิบเบอเรลลิน

จิบเบอเรลลิน (Gibberellin) เป็นฮอร์โมนพืชที่มีโครงสร้างโมเลกุลขนาดใหญ่ ควบคุมการเจริญเติบโตและมีอิทธิพลต่อกระบวนการทางพัฒนาการรวมทั้งการยืดของข้อ การงอก การพักตัว การออกดอก การแสดงเพศ การชักนำการสร้างเอนไซม์ รวมทั้งการชราของดอกและผล  จิบเบอเรลลินถูกค้นพบครั้งแรกเมื่อ พ.ศ. 2469 โดยนักวิทยาศาสตร์ชาวญี่ปุ่น Eiichi Kurosawa ผู้ศึกษาโรคบากาเนะในข้าว เริ่มจากการศึกษาต้นข้าวที่เป็นโรค Bakanae ซึ่งมีลักษณะสูง ผอม เกิดจากเชื้อรา Gibberella fujikuroi  และถูกสกัดออกมาเป็นครั้งแรกเมื่อ พ.ศ. 2478 โดยTeijiro Yabuta จากเชื้อรา G. fujikuroi เมื่อสกัดสารที่เชื้อรานี้สร้างขึ้นไปทดสอบกับพืชชนิดอื่น พบว่าทำให้พืชนั้นๆมีอาการอย่างเดียวกันคือต้นผอม สูง จึงตั้งชื่อสารที่พบนี้ว่าจิบเบอเรลลิน สารที่พบชนิดแรกตั้งชื่อว่าจิบเบอเรลลิน  ต่อมามีการพบอนุพันธ์ของกรดจิบเบอเรลลิกจากราอีกหลายชนิด รวมทั้งในพืช  ใน พ.ศ. 2546 พบจิบเบอเรลลินแล้ว 126 ชนิดทั้งที่แยกได้จากพืช รา และแบคทีเรีย